CELEX: 32008H0468
Language: mt
Date: 2008-05-30 00:00:00
Title: Rakkomandazzjoni tal-Kummissjoni tat- 30 ta’ Mejju 2008 dwar miżuri għat-tnaqqis tar-riskju għas-sustanzi: Ossidu taż-żingu; Sulfat taż-żingu; Bis(ortofosfat) tat-triżingu (notifikata taħt id-dokument numru C(2008) 2322) Test b’relevanza għaż-ŻEE

20.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 161/47
            
         RAKKOMANDAZZJONI TAL-KUMMISSJONI
   tat-30 ta’ Mejju 2008
   dwar miżuri għat-tnaqqis tar-riskju għas-sustanzi: Ossidu taż-żingu; Sulfat taż-żingu; Bis(ortofosfat) tat-triżingu
   (notifikata taħt id-dokument numru C(2008) 2322)
   (Test b’relevanza għaż-ŻEE)
   (2008/468/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti (1), u b'mod partikolari l-Artikolu 11(2) tiegħu,
   Billi:
   
               (1)
            
            
               Fil-qafas tar-Regolament (KEE) Nru 793/93 is-sustanzi li ġejjin kienu identifikati bħala sustanzi ta’ prijorità għall-valutazzjoni skond ir-Regolament tal-Kummissjoni (KE) Nru 2268/95 tas-27 ta’ Settembru li jikkonċerna t-tieni lista ta’ sustanzi ta’ prijorità kif previst fir-Regolament (KEE) Nru 793/93 (2):
               
                           —
                        
                        
                           Ossidu taż-żingu,
                        
                     
                           —
                        
                        
                           Sulfat taż-żingu,
                        
                     
                           —
                        
                        
                           Bis(ortofosfat) tat-triżingu.
                        
                     
         
               (2)
            
            
               L-Istat Membru rapporteur maħtur skond dan ir-Regolament tal-Kummissjoni temm l-attivitajiet tal-valutazzjoni tar-riskju għall-bniedem u għall-ambjent għal dawk is-sustanzi skond ir-Regolament tal-Kummissjoni (KE) Nru 1488/94 tat-28 ta’ Ġunju 1994 li jistipula l-prinċipji għal studju dwar ir-riskji lill-bniedem u l-ambjent ta’ materjali eżistenti (3) u ssuġġerixxa strateġija biex ikunu limitati r-riskji skond ir-Regolament tal-Kunsill (KEE) Nru 793/93.
            
         
               (3)
            
            
               Il-Kumitat Xjentifiku dwar it-Tossiċità, l-Ekotossiċità u l-Ambjent (SCTEE) u l-Kumitat Xjentifiku dwar ir-Riskji għas-Saħħa u l-Ambjent (SCHER) kienu kkonsultati u ħarġu opinjonijiet dwar il-valutazzjonijiet tar-riskju li saru mir-rapporteur. L-opinjonijiet ġew ippubblikati fuq il-websajt ta’ dawk il-Kumitati Xjentifiċi.
            
         
               (4)
            
            
               Ir-riżultati tal-valutazzjoni tar-riskju u aktar riżultati ta’ l-istrateġiji biex ikunu limitati r-riskji huma stipulati fil-Komunikazzjoni tal-Kummissjoni korrispondenti (4).
            
         
               (5)
            
            
               Huwa xieraq, abbażi tal-valutazzjoni, li jiġu rakkomandati miżuri għat-tnaqqis tar-riskju għas-sustanzi koperti b’din ir-Rakkomandazzjoni u l-Komunikazzjoni.
            
         
               (6)
            
            
               Il-miżuri għat-tnaqqis tar-riskju li għalihom tipprovdi din ir-rakkomandazzjoni huma skond l-opinjoni tal-Kumitat li twaqqaf skond l-Artikolu 15(1) tar-Regolament (KEE) Nru 793/93,
            
         B’DAN TIRRAKKOMANDA:
   TAQSIMA 1
   OSSIDU TAŻ-ŻINGU
   
      
         (CAS Nru 1314-13-2; Einecs Nru 215-222-5)
      ;
   SULFAT TAŻ-ŻINGU
   
      
         (CAS Nru 7733-02-0; Einecs Nru 231-793-3)
      ;
   BIS(ORTOFOSFAT) TAT-TRIŻINGU
   
      
         (CAS Nru 7779-90-0; Einecs Nru 231-944-3)
      
   
   Miżuri għat-tnaqqis tar-riskju għall-ambjent (1, 2, 3, 4, 5)
   
            
               (1)
            
            
               Għall-baċiri tax-xmajjar fejn l-emissjonijiet taż-żingu jistgħu jikkawżaw riskju, l-Istati Membri kkonċernati għandhom jistabbilixxu standards ta’ kwalità ambjentali (minn hawn ‘il quddiem “EQS”). Il-miżuri nazzjonali għat-tnaqqis tat-tniġġis biex jintlaħqu dawk l-EQS fl-2015 għandhom jiġu inklużi fil-pjanijiet ta’ ġestjoni tal-baċiri tax-xmajjar skond id-dispożizzjonijiet tad-Direttiva 2000/60/KE tal-Parlament Ewropew u tal-Kunsill (5).
            
         
            
               (2)
            
            
               L-Istati Membri għandhom jipprovdu lill-Kummissjoni b’tagħrif dwar il-kontribut tas-sorsi u tal-passaġġi taż-żingu lill-ambjent akkwatiku, dwar kontrolli possibbli u wkoll dwar il-livelli taż-żingu fl-ambjent akkwatiku, sabiex tiġi kkunsidrata l-possibilità ta’ l-inklużjoni taż-żingu fir-reviżjoni li jmiss ta’ l-Anness X għad-Direttiva 2000/60/KE tal-Parlament u tal-Kunsill.
            
         
            
               (3)
            
            
               L-awtoritajiet kompetenti fl-Istati Membri kkonċernati, fil-permessi maħruġa taħt id-Direttiva 2008/1/KE tal-Parlament Ewropew u tal-Kunsill (6), għandhom jistabbilixxu kundizzjonijiet, valuri tal-limitu għall-emissjonijiet jew parametri ekwivalenti jew il-miżuri tekniċi dwar iż-żingu u l-komposti taż-żingu sabiex l-installazzjonijiet ikkonċernati joperaw skond l-aqwa metodi disponibbli (minn hawn ‘il quddiem “BAT”) waqt li jikkunsidraw il-karatteristiċi tekniċi ta’ l-installazzjonijiet ikkonċernati, il-pożiżżjoni ġeografika u l-kundizzjonijiet ambjentali lokali tagħhom.
            
         
            
               (4)
            
            
               L-Istati Membri għandhom jimmonitorjaw bir-reqqa l-implimentazzjoni tal-BAT rigward iż-żingu u l-komposti taż-żingu u jirraportaw kwalunkwe żvilupp importanti lill-Kummissjoni fil-qafas ta’ l-iskambju ta’ l-informazzjoni dwar il-BAT.
            
         
            
               (5)
            
            
               L-emissjonijiet lokali fl-ambjent għandhom, fejn ikun meħtieġ, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         TAQSIMA 2
   DESTINATARJI
   
            
               (6)
            
            
               Din ir-Rakkomandazzjoni hija indirizzata lill-Istati Membri.
            
         
      Magħmula fi Brussell, 30 ta’ Mejju 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p. 1. Ir-Regolament kif emendat bir-Regolament (KE) Nru 1882/2003 (KE) tal-Parlament Ewropew u tal-Kunsill (KE) (ĠU L 284, 31.10.2003, p. 1).
   
      (2)  ĠU L 231, 28.9.1995, p. 18.
   
      (3)  ĠU L 161, 29.6.1994, p. 3.
   
      (4)  ĠU C 155, 20.6.2008, p. 1.
   
      (5)  ĠU L 327, 22.12.2000, p. 1. Id-Direttiva kif emendat l-aħħar bid-Direttiva 2008/32/KE (ĠU L 81, 20.3.2008, p. 60).
   
      (6)  ĠU L 24, 29.1.2008, p. 8.